Ishak Belfodil

**Ishak Belfodil** (arapski: **إسحاق بلفوضيل** ; rođen 12. januara 1992. godine u Mostaganemu, Alžir), je Alžirski nogometaš koji trenutno igra za Standard Liège. Omladinske godine je proveo kao reprezentativac Francuske, ali je u augustu 2012. prihvatio poziv seniorske reprezentacije Alžira.

## Klupska karijera
Belfodil je počeo igrati nogomet u zapadnom predgrađu Pariza, i proveo je prve godine u **Trappes-Saint Quentinu**. Dok je bio u tom klubu prošao je probu na prestižnu **Clairefontaine** nogometnu akademiju, ali ipak nije primljen jer nije uspješno završio završne testove. Zbog toga je odlučio preći u Paris Saint-Germain u kojem je proveo tek jednu godinu. Nakon toga se priključio **AC Boulogne Billencourtu**, klubu iz kojeg su izašli igrači kao Hatem Ben Arfa i Issiar Dia.

2007. je zaigrao za **Clermont**. Njegove igre su probudile interes mnogih klubova kao što su Lyon, Manchester United i Chelsea . 13. novembra 2008. je objavljeno da je Belfodil novi igrač Lyona, a potpisao je omladinski ugovor sa klubom do juna 2011

### Lyon
Tokom sezone 2008/09, Belfodil je igrao za U19 selekciju kluba. Također, te sezone je igrao i za drugi tim Lyona. U trećem kolu sezone 2009/10 je pozvan na utakmicu seniorskog tima protiv Auxerrea 22. augusta i debitirao je ušavši kao zamjena u 85. munutu meča. Lyon je pobjedio sa 3-0 . U Ligi Prvaka je debitirao tri dana kasnije u utakmici kvalifikacija protiv Anderlechta . 16. jula 2010. je potpisao profesionalni ugovor do 2014. godine. 2012. je posuđen italijanskom klubu Bologna gdje je zabilježio 8 nastupa.

### Parma
Nakon što je proljetni dio sezone 2012. godine proveo u Bologni, Belfodil je potpisao za Parmu 30. juna 2012. za odštetu od 2,5 miliona eura.

### Internazionale
5. jula 2013. godine, nakon dugih pregovora, objavljeno je da je Belfodil igrač Intera. U suprotnom pravcu je otišao Antonio Cassano, a 50% ekonomskih prava na Belfodila je ostalo Parmi. Belfodil je potpisao ugovor s Interom na 5 godina. U januaru 2014. je objavljeno da će Belfodil ići na pozajmicu u Livorno do kraja sezone.

## Reprezentacija
Belfodil je igrao za **Francusku**, ali se u seniorskim godinama odlučio za **Alžir**. Kao mladić, želio je zaigrati za omladinske selekcije Alžira, nije dobio poziv. Kada je postao državljanin Francuske pozvan je u njihovu reprezentaciju. Po potpisu ugovora za Lyon, Alžirski nogometni savez je poslao poziv Belfodilu, ali ih je on obavjestio da je sada kasno za to. Ipak, FIFA mu nije dopustila promjenu nogometnog državljanstva, a ni klub ga nije htio pustiti da odigra tu utakmicu. 26. septembra je objavljeno da je njegov zahtjev za promjenu nogometnog državljanstva prihvaćen i da može nastupati za reprezentaciju domovine
.

## Reference 
## Vanjski linkovi 
* Profil na inter.it
* Profil na stranici Francuske Lige
* Statistika na Soccerbase

Kategorija:Rođeni 1992.
Kategorija:Živi ljudi
Kategorija:Biografije, Mostaganem
Kategorija:Alžirski nogometaši
Kategorija:Francuski nogometaši
Kategorija:Nogometaši Inter Milana
Kategorija:Nogometaši Parme
Kategorija:Nogometaši Olympique Lyonnaisa
Kategorija:Nogometaši Bologne
Kategorija:Nogometaši Livorna
Kategorija:Nogometaši Standard Liègea
Kategorija:Nogometaši Werder Bremena
Kategorija:Nogometaši 1899 Hoffenheima
Kategorija:Nogometaši Herthe
Kategorija:Nogometaši Banijasa
Kategorija:Nogometaši PSG-a
Kategorija:Igrači na Afričkom kupu nacija 2015.